《季奕枉诗送行借审知韵奉别并呈伯元》
宋代·赵蕃

往年敌来如破竹，九州泛若浮海粟。
郑公仗节守冯翊，毅然可海不可辱。
飘流南浮适兹里，平生行事耳目熟。
几回下马过其坟，溪水洄洄抱山足。
季孙甚才耻为吏，哦诗欲效云台谷。
四篇赠我劳我行，入手为之三过读。
君家泾县亦工此，知者尚稀凡眼肉。
会看入洛似机云，不应如我但碌碌。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。